Oficiālais Vēstnesis L 361 , 29/12/1988 Lpp. 0007 - 0008

Speciālizdevums somu valodā: Nodaļa 3 Sējums 28 Lpp. 0048

Speciālizdevums zviedru valodā: Nodaļa 3 Sējums 28 Lpp. 0048



Padomes Regula (EEK) Nr. 4112/88 (1988. gada 21. decembris), ar kuru groza Regulu (EEK) Nr. 315/68, ar ko nosaka kvalitātes standartus puķu sīpoliem, sakneņiem (cormus) un gumiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. februāra Regulu (EEK) Nr. 234/68 par veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu tirgus kopīgās organizācijas izveidošanu [1], kurā jaunākie grozījumi izdarīti ar Regulu (EEK) 3991/87 [2], un jo īpaši tās 3. pantu, ņemot vērā Komisijas priekšlikumu, tā kā Regulā (EEK) Nr. 315/68 [3], kurā jaunākie grozījumi izdarīti ar Regulu (EEK) Nr. 1733/84 [4], ir noteikti kvalitātes standarti puķu sīpoliem, sakneņiem (cormus) un gumiem, kas paredzēti pārdošanai patērētājiem Kopienā viņu personīgām vajadzībām vai eksportam uz trešām valstīm; tā kā attiecīgo produktu tarifa apraksts būtu jāpielāgo, lai ņemtu vērā tarifa nomenklatūru, kas ieviesta ar Padomes 1987. gada 23. jūlija Regulu (EEK) Nr. 2658/87 [5] par tarifa un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 3468/88 [6]; tā kā Regulas (EEK) Nr. 315/68 2. panta 1. punktā ir noteikti tirdzniecības nosacījumi Kopienā produktiem, kuri paredzēti izmantošanai vai mērķim, kas nav izklāstīts minētā punkta pirmajā daļā; tā kā, ņemot vērā iegūto pieredzi, tirdzniecības noteikumi, kas pastāv eksportam uz trešām valstīm, būtu jāpiemēro šiem produktiem, kuri nav paredzēti pārdošanai patērētājiem, IR PIEŅĒMUSI ŠO REGULU. 1. pants Ar šo Regulu (EEK) Nr. 315/68 groza šādi: 1. Ar šādu pantu aizstāj 1. pantu: "1. pants Kvalitātes standartus nosaka puķu sīpoliem, gumiem, gumsaknēm, sakneņiem (cormus), pazemes pumpuriem un sakneņiem (rhizome) miera stāvoklī, uz ko attiecas KN kods 060110. Šie kvalitātes standarti ir definēti tā pielikumā." 2. Ar šādu punktu aizstāj 2. panta 1. punktu: "1. Ja 1. pantā uzskaitītais produkts neatbilst kvalitātes standartiem, to nedrīkst: - Kopienā: i) glabāt vai transportēt nolūkā pārdot, jebkurā tirdzniecības posmā, iesaiņojumā, kas paredzēts patērētājam viņa personīgajām vajadzībām; ii) tirgotājs vai tiešais ražotājs — izlikt pārdošanai, piedāvāt pārdošanai, pārdot vai piegādāt patērētājam, - eksportēt uz trešo valsti pārdošanai patērētājam viņa personiskajām vajadzībām. Regulas 1. pantā minētos produktus, kas paredzēti mērķiem, kuri nav izklāstīti punkta pirmajā daļā, var tirgot Kopienā vai eksportēt uz trešo valsti tikai tad, ja: a) tie atbilst minētās regulas pielikuma II sadaļas pirmās daļas noteikumiem; b) uz katra iesaiņojuma salasāmi un neizdzēšami marķēti šādi dati: - ziņas par pārdevēju: uzvārds/nosaukums un adrese vai kods, - produkcijas veids: "Nav paredzēts pārdošanai patērētājam viņa personiskajām vajadzībām", kas vajadzības gadījumā jāpapildina ar "Produkcija pavairošanai"; c) iesaiņojums ir skaidri atšķirīgs no iesaiņojuma, ko izmanto pārdošanai patērētājam viņa personiskajām vajadzībām." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 21. decembrī Padomes vārdā — priekšsēdētājs V. Papandreou [1] OV L 55, 2.3.1968., 1. lpp. [2] OV L 377, 31.12.1987., 19. lpp. [3] OV L 71, 21.3.1968., 1. lpp. [4] OV L 164, 22.6.1984., 1. lpp. [5] OV L 256, 7.7.1987., 1. lpp. [6] OV L 296, 29.10.1988., 50. lpp. --------------------------------------------------